ໃນຕອນເຊົ້າ ຂອງວັນພະຫັດ ທີ 01 ມິຖຸນາ ປີ 2017 ວິທະຍາໄລກະສິກໍາ ແລະປ່າໄມ້ ໄດ້ຈັດພິທີ ການປູກຕົ້ນໄມ້ແຫ່ງຊາດ ຂຶ້ນກ່າວເປີດພິທິໂດຍ ແມ່ນ ທ່ານ ອາຈານ ທອງສະມຸດ ພູມມະສອນ ອຳນວຍການ ວິທະຍາໄລ ໄດ້ກ່າວຂຶ້ນເປີດພິທີ ໃນນັ້ນຜູ້ເຂົ້າຮ່ວມມີ ແຂກມາຈາກ ສະຖານທູດ ອຸດຕາລີ ປະຈໍາລາວ 4 ທ່ານ, ມາຈາກ ສູນຄົ້ນຄ້ວາ ກະສິກໍາ ແລະ ປ່າໄມ້ພາກເໜືອ 2 ທ່ານ, ມິີຫົວໜ້າຫ້ອງການ, ຫົວໜ້າຄະນະວິຊາ, ຮ້ອງຫົວໜ້າຫ້ອງການ, ຮ້ອງຫົວໜ້າຄະນະວິຊາ, ມີພະນັກງານຄູອາຈານ ແລະ ນັກສຶກສາ ປີ 1 -2 ພ້ອມດ້ວຍ ນັກສຶກສາຝຶກງານພາຍໃນວິທະຍາໄລ ໃນການເປີດ ພິທີ ຄັ້ງນີ້. ທ່ານ ອາຈານ ທອງສະມຸດ ພູມມະສອນ ໄດ້ຂື້ນກ່າວໃຫ້ຄຳ ໂອວາດ ແລະ ປະຫວັດຄວາມເປັນມາ ຂອງວັນປູກຕົ້ນໄມ້ແຫ່ງຊາດ ໃນບາງຕອນ ທ່ານໄດ້ວ່າ: ວັນທີ່ 1 ມິຖຸນາ ເປັນ ວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດຂອງລາວຮົາ ຊິ່ງເປັນວັນທີ່ມີຄວາມໝາຍຄວາມສຳຄັນ ເພື່ອປູກຈິດສຳນຶກໃຫ້ເຮົາ, ທຸກຫຼຸ້ນຄົນໄດ້ທົບທວນຄືນ ເຖິງການເອົາໃຈໃສ່ສຶກສາອົບຮົມນັກສຶກສາໃຫ້ເປັນຄົນທີ່ມີນຳໃຈຮັກຊາດ ມີຄູນສົມບັດສີນທຳປະຕິຫວັດ ມີຄວາມໂອບເອື້ອອາລີສາມັກຄີຊ່ວຍເຫຼືອຊຶ່ງກັນ ແລະ ກັນດຸໝັ້ນຂະຫຍັນໃນການສຶກສາຮໍ່າຮຽນຮູ້ຮີດຄອງວັດທະນາທຳທີ່ດີງາມຂອງຊາດທີ່ກ່າຍເປັນກຳລັງທີ່ສຳຄັນພຽບພ້ອມໄປດ້ວຍ ຄວາມຮູ້ຄວາມສາມາດກຽມພ້ອມໃນການສ້າງສາພັດທະນາປະເທດໃຫ້ຈະເລີນໃນອານາຄົດ.ທ້າຍສຸດທ່ານໄດ້ ໃຫ້ຄຳຂວັນທີ່ວ່າ ສອງປໍ ແລະ ສາມສໍໄວ້ກັບນັກສຶກສາ. ການປູກຕົ້ນໄມ້ຄັ້ງນີ້ ເພີ່ນໄດ້ແບ່ງອອກເປັນ 5 ເຂດ ຮັບຜິດຊອບຄື:1). ເຂດທີ: ນໍາພາໂດຍ ຫ້ອງການບໍລິຫານ, ຫ້ອງການແນະແນວ ນັກສຶກສາຫ້ອງປີ1, 2). ເຂດທີ່: ຄູອາຈານຫ້ອງການພັດທະນາວິຊາການ + ຫ້ອງການຂະແໜງປະກັນຄຸນນະພາບ + ຫ້ອງການພົວພັນ ແລະການຮ່ວມມື + ນັກສຶກສາ 3 ສ ສິ່ງແວດລ້ອມ ຮັບຜິດຊອບ ບໍລິເວນອາຄານຮຽນ ແລະ ຫ້ອງການຕ່າງໆ. 3). ເຂດທີ່: ຄູອາຈານຶຄະນະທຸລະກິດ ແລະ ນັກສຶກສາ ບໍລິເວນເດີນບານບ້ວງໄປຮອດປ້ອມຍາມ ສາມແຍກເມືອງປາກແຊງ, 4). ເຂດທີ່: ຄູອາຈານ ຄະນະວິຊາ ລ້ຽງສັດ + ນັກສຶກສາ, 5). ເຂດທີ: ຄູອາຈານ ຄະນະປູກຝັງ + ນັກສຶກສາ ຮັບຜິດຊອບ ບໍລີເວນສວນແມ່ພັນຢູ່ກ້ອງເຮືອນຟາມສວນກ້າ.